סילה (זמרת)

סילה גנצ'ולו (בטורקית: Sıla Gençoğlu; נולדה ב-17 ביוני 1980) היא זמרת-יוצרת ומפיקה מוזיקלית טורקייה. את הקריירה שלה החלה בשנת 2007, כאשר הוציאה את אלבום הבכורה שלה Sıla.<ref name=":5"></ref> סילה היא אחת מהאמנים הטורקיים המצליחים ביותר בכל הזמנים, תוך שהיא גם אחד מהאמנים הטורקיים עם מספר הלהיטים הרב ביותר ועם מספר המכירות הגבוה ביותר וזאת, בנוסף לעובדה שהיא מחזיקה באלבום , שנחשב לאחד מהאלבומים הטורקיים הנמכרים ביותר בכל הזמנים.<ref name=":0"></ref><ref name=":4"></ref>

סילה הפכה לאמן הראשון בהיסטוריה שהצליח לשהות למעלה מ-30 שבועות בצמרת מצעד טורקיה טופ 20; המצעד החשוב ביותר בעולם המוזיקה הטורקי. האמן היחיד שהצליח לעקוף אותה הייתה גולשן, שעשתה זאת במהלך העשור השני של המאה ה-21. בין היתר, היא מחזיקה במספר השני הרב ביותר של להיטים שכבשו את פסגת המצעד והם: "Alain Delon", "Acısa da Öldürmez", "Kafa", "Boş Yere", "Vaziyetler", "Yabancı" ו-"Hediye".<ref></ref><ref></ref><ref name="web.archive.org"></ref> בנוסף לכך, שירה "Vaziyetler", הוא אחד מהשירים הבודדים בהיסטוריית המצעד שהצליחו להישאר במשך 11 שבועות רצופים בפסגת המצעד, מה שהופך את סילה לאחד מהאמנים שהיו הכי הרבה זמן בפסגת המצעד בהתאמה.<ref></ref>

בשנת 2015 הוציאה את אלבומה Yeni Ay, שנחשב לאחד מהאלבומים הטורקיים המצליחים ביותר בכל הזמנים, עם מכירות של למעלה מ-158,041 עותקים בחודשים בודדים.<ref name=":0" /> כבר בצאתו, כבש האלבום את פסגת מצעד האלבומים של טורקיה, תוך שהפך שם לאלבום זהב בפרק זמן קצר.<ref name=":4" /> הסינגל המוביל מתוך האלבום "Vaziyetler", שבר שיא היסטורי במצעד טורקיה טופ 20, בכך ששהה 11 שבועות בפסגת המצעד; הראשון לעשות זאת מאז "Bangır Bangır", שעשה זאת בשנת 2013.<ref name=":1"></ref>

== חיים וקריירה ==
את הקריירה שלה החלה סילה בשנת 2007, כאשר הוציאה את אלבום הבכורה שלה, Sıla.<ref name=":5" /> האלבום זכה להצלחה מתונה ובהמשך הוציאה את İmza, שזכה להצלחה גבוהה מזו של הקודם.<ref></ref> מתוך האלבום יצאו הסינגלים "Sevişmeden Uyumayalım", שהגיע למקום הראשון בטורקיה טופ 20, "İnşallah" שהגיע למקום השני, "Yara Bende" שהגיע למקום השלישי והסינגל הרביעי והאחרון "Bana Biraz Renk Ver", שזכה להצלחה והגיע למקום השלישי.<ref></ref> האלבום הוא אחד מ-10 האלבומים המצליחים במדינה ב-2009.<ref></ref>

אלבום האולפן השלישי שלה Konuşmadığımız Şeyler Var, יצא לאור בשנת 2010 ודורג במקום הראשון ברשימת האלבומים הנמכרים ביותר של D&R.<ref></ref> מכירותיו בטורקיה עמדו על למעלה מ-100,000, מה שגרם לאיגוד תעשיית ההקלטות הטורקי להעניק לו את תואר הזהב.<ref></ref> מתוך האלבום יצאו קליפים לשירים "Acısa da Öldürmez", "Oluruna Bırak", "Kafa", "Boş Yere" ו-"Tam da Bugün", תוך שהראשון מביניהם הפך ללהיט וכבש את פסגת המצעד של טורקיה טופ 20.<ref></ref><ref></ref><ref></ref> השני הפך ללהיט, והגיע למקום השני במצעד.<ref></ref> כל שאר השיאים מהאלבום זכו להצלחה רבה במצעדים גם כן, תוך שצברו שלל צפיות והשמעות ברשתות הזרמות המדיה השונות.

בשנת 2012, יצא אלבומה Vaveyla.<ref></ref> מכירותיו של האלבום עומדות על למעלה מ-84,000 עותקים שנמכרו.<ref></ref> מתוך האלבום יצא השיר המצליח "İmkansız", שהגיע למקום השני במצעד של טורקיה טופ 20 והיה ללהיט גדול במדינה. אלבומה המצליח ביותר Yeni Ay, יצא לאור שנתיים לאחר מכן. בין רגע כבש האלבום את פסגת מצעד האלבומים של טורקיה,<ref name=":4"/> תוך שנמכר שם בלמעלה מ-158,041 עותקים והיה לאחד מהאלבומים הטורקיים הנמכרים ביותר בכל הזמנים.<ref name=":0"/> הסינגל המוביל מתוך האלבום "Vaziyetler", שבר שיא היסטורי במצעד טורקיה טופ 20, בכך ששהה 11 שבועות בפסגת המצעד; הראשון לעשות זאת מאז "Bangır Bangır", שעשה זאת בשנת 2013.<ref name=":1" /> בין היתר, יצא מתוך האלבום גם הלהיט "Yabancı", שכבש את פסגת המצעד והפך לשיר מצליח במדינה.

אלבום האולפן השישי של סילה Mürekkep, יצא לאור בשנת 2016 וזכה להצלחה רבה מאוד. בדומה לקודמו, הוא כבש את פסגת מצעד האלבומים של טורקיה.<ref></ref> הצלחתו התבטאה גם מחוץ לטורקיה כאשר נכנס למצעד האלבומים של בלגיה, שם דורג במקום ה-185.<ref></ref> האלבום נמכר בלמעלה מ-101,726 עותקים והיה לאחד מהאלבומים הטורקיים הנמכרים ביותר באותן השנים ובפרט בשנת צאתו, 2016.<ref></ref> באותן השנים, הוציאה גם את הלהיט "Hediye", שכבש את פסגת מצעד השירים של טורקיה, למשך שבועיים.<ref name="web.archive.org"/><ref></ref>

== דיסקוגרפיה ==
=== אלבומי אולפן ===
* 2007: Sıla
* 2009: İmza
* 2010: Konuşmadığımız Şeyler Var
* 2012: Vaveyla
* 2014: Yeni Ay
* 2016: Mürekkep
* 2022: Şarkıcı

== קישורים חיצוניים ==

* 

== הערות שוליים ==

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:פזמונאיות טורקיות
קטגוריה:מפיקות מוזיקליות טורקיות
קטגוריה:טורקיות שנולדו ב-1980
קטגוריה:טורקים שנולדו ב-1980